钦定古今图书集成/明伦汇编/氏族典/第227卷 > 杨处纲
## 钦定古今图书集成/明伦汇编/氏族典/第227卷 > 杨处纲

按《隋书杨处纲传》：“处纲，高祖族父也。生长北边，少习
骑射。在周尝以军功拜上仪同。高祖受禅，赠其父锺
葵为柱国尚书令、义城县公，以处纲袭焉。授开府，督
武候事，寻为太子宗卫率，转左监门郎将。后数载，起
授右领军将军。处纲虽无才艺，而性质直，在官彊济，
亦为当时所称。寻拜蒲州刺史，吏民悦之。进位大将”
军，后迁秦州总管，卒官，谥曰恭。